作者：方岳
词牌/韵律：贺新凉・贺新郎

paragraphs: 霜月寒如洗。
问梅花、经年何事，尚迷烟水。
梦著翠霞寻好句，新雪阑干独倚。
见竹外、一枝横蕊。
已占百花头上了，料诗情、不但江山耳。
春已逗，有佳思。
一香吹动人间世。
奈何地、丛篁低碧，巧相亏蔽。
尽让春风凡草木，便做云根石底。
但留取、微酸滋味。
除却林逋无人识，算岁寒、只是天知己。
休弄玉，怨迟暮。